আন্দালিব রহমান পার্থ

আন্দালিব রহমান পার্থ (জন্ম: ২০ এপ্রিল ১৯৭৪) হলেন একজন বাংলাদেশী রাজনীতিবিদ, শিক্ষাবিদ, আইনজীবী ও সংসদ সদস্য। তিনি বাংলাদেশ জাতীয় পার্টির চেয়ারম্যান , ভোলা-১ আসনের সাবেক সংসদ সদস্য এবং ঢাকায় অবস্থিত ব্রিটিশ স্কুল অব ল এর অধ্যক্ষ। আন্দালিব রহমান পার্থ ২০ এপ্রিল ১৯৭৪ খ্রীষ্টাব্দের বাংলাদেশের অবিভক্ত বরিশাল জেলার ভোলা দ্বীপের একটি সম্ভ্রান্ত বাঙ্গালী মুসলমান খান্দানে জন্মগ্রহণ করেন, যারা বালিয়ার তালুকদার বংশ হিসাবে পরিচিত। তাঁর পূর্বপুরুষ মুঙ্গা খাঁ আঠারো শতাব্দীতে আফগানিস্তানের গরমশির হতে বৃহত্তর বরিশালের সালুকা গাঁওয়ে বসবাস শুরু করেন। মুঙ্গা খাঁর ছেলে শেখ মহম্মদ সম্ভবত মোগলদের রাজস্ব কর্মকর্তা ছিলেন তাই শিকদার খেতাব লাভ করেছিলেন। ভোলার বালিয়া ও গজারিয়া এলাকায় খারিজা তালুক পেয়ে খান্দানটি সালুকা হতে বালিয়ায় আসে। পার্থের বাবা নাজিউর রহমান মঞ্জুর ছিলেন বাংলাদেশের সাবেক মন্ত্রী, মুক্তিযোদ্ধা, ঢাকা সিটি কর্পোরেশনের মেয়র এবং বাংলাদেশ জাতীয় পার্টির প্রতিষ্ঠাতা চেয়ারম্যান। তার মা শেখ রেবা রহমান শেখ মুজিবুর রহমানের ভাইঝি ও শেখ ফজলুল করিম সেলিমের বোন। আন্দালিব রহমান পার্থের নসবনামা হচ্ছেঃ আন্দালিব রহমান পার্থ ইবনে নাজিউর রহমান মঞ্জুর ইবনে বজলুর রহমান তালুকদার ইবনে আব্দুর রহমান তালুকদার ইবনে আরব আলী শিকদার ইবনে শেখ বাখর শিকদার ইবনে শেখ দুবিল খাঁ ইবনে শুকুর মহম্মদ শিকদার ইবনে শেখ মহম্মদ শিকদার ইবনে মুঙ্গা খাঁ। মঞ্জুরের ভাই ড. আজিজুর রহমান ছিলেন একজন বিশিষ্ট বিজ্ঞানী। আন্দালিব রহমান পার্থ একজন বিশিষ্ট বাংলাদেশী রাজনীতিবিদ, শিক্ষাবিদ, আইনজীবী এবং সংসদ সদস্য। তিনি ২০ এপ্রিল ১৯৭৪ সালে জন্মগ্রহণ করেন। তার শৈশব এবং কৈশোরকাল কেটেছে বাংলাদেশে। প্রাথমিক এবং মাধ্যমিক শিক্ষা শেষে উচ্চশিক্ষার জন্য তিনি দেশের বাইরে গমন করেন। পরবর্তীতে, তিনি বাংলাদেশ জাতীয় পার্টির একজন সক্রিয় সদস্য হিসেবে রাজনীতিতে যোগদান করেন। বর্তমানে তিনি বাংলাদেশের রাজনীতিতে গুরুত্বপূর্ণ ভূমিকা পালন করছেন এবং বিভিন্ন সামাজিক ও রাজনৈতিক ইস্যুতে সক্রিয় অংশগ্রহণ করছেন। আন্দালিব রহমান পার্থ এলএলবি করার জন্য লন্ডনে যাওয়ার আগে প্রথমে সেন্ট জোসেফ উচ্চ বিদ্যালয়ের এবং পরবর্তীতে গভর্নমেন্ট ল্যাবরেটরি হাই স্কুলের ছাত্র ছিলেন। ছাত্র জীবনে তিনি ছিলেন একজন প্রখর মেধাবী ছাত্র৷ তিনি ১৯৯৭ সালে লিংকনস ইন থেকে বার পরীক্ষায় পাস করেন। এরপর দেশে ফিরে আসেন এবং ব্যারিস্টার রফিকুল হকের তত্ত্বাবধানে একজন শিক্ষানবিশ হিসেবে যোগদান করেন এবং ৩ বছর তার সাথে কাজ করেন। বর্তমানে তিনি ঢাকায় আইনজীবী হিসেবে কাজ করছেন এবং ঢাকায় অবস্থিত ব্রিটিশ স্কুল অব ল এর অধ্যক্ষের দায়িত্ব পালন করছেন। ২০০০ সাল থেকে আন্দালিব রহমান পার্থ তার বাবা নাজিউর রহমান মঞ্জুর সাথে রাজনীতিতে সক্রিয়ভাবে জড়িয়ে পড়েন। ২০০৮ সালের এপ্রিল মাসে তার বাবার মৃত্যু হলে আন্দালিব বাংলাদেশ জাতীয় পার্টির (বিজেপি) চেয়ারম্যান নির্বাচিত হন। ২০০৮ সালের নবম জাতীয় সংসদ নির্বাচনে ভোলা-১ আসনে চারদলীয় জোটের প্রার্থী হয়ে নির্বাচনে অংশগ্রহণ করেন এবং আওয়ামী লীগের প্রার্থী ইউসুফ হোসেন হুমায়ুনকে পরাজিত করে বিজয়ী হন। তিনি ২০০৯ থেকে ২০১৪ পর্যন্ত সংস্থাপন মন্ত্রণালয় সম্পর্কিত সংসদীয় স্থায়ী কমিটি সদস্য ছিলেন। ২০১৪ সালের নির্বাচনে তার দল বিএনপির নেতৃত্বে নির্বাচন বয়কট করে। ২০১৮ সালের একাদশ জাতীয় সংসদ নির্বাচনে তিনি ঢাকা-১৭ আসনে ঐক্যফ্রন্ট ও ২০ দলীয় জোটের প্রার্থী হয়েছেন। তিনি ঢাকা-১৭ ও ভোলা-১ আসনে মনোনয়নপত্র সংগ্রহ করেছিলেন। "Constituency 115"। www.parliament.gov.bd। ২০১৮-০৯-২০ তারিখে মূল থেকে আর্কাইভ করা। সংগ্রহের তারিখ ২০১৮-১২-২৩।  "আত্মীয়তার বন্ধনে বাংলাদেশের রাজনীতি!"। www.poriborton.com। ২০১৮-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৮-১২-২৩।  সিরাজ উদদীন আহমেদ (২০১০)। "বালিয়ার তালুকদার পরিবার"। বরিশাল বিভাগের ইতিহাস। ১। ঢাকা: ভাস্কর প্রকাশনী। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Team, Kaler Kothon। "আন্দালিব রহমান পার্থ: রাজনৈতিক জীবনের অজানা গল্প"। Kaler Kothon (ইংরেজি ভাষায়)। সংগ্রহের তারিখ ২০২৪-০৮-১৭।  "BSL - BSL Team Administration"। bslbd.com। ২০১৮-১২-২৩ তারিখে মূল থেকে আর্কাইভ করা। সংগ্রহের তারিখ ২০১৮-১২-২৩।  "৯ম জাতীয় সংসদ নির্বাচন" (পিডিএফ)। বাংলাদেশ নির্বাচন কমিশন। ২৮ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০১৮।  "ঢাকা-১৭ আসনে ধানের শীষের প্রার্থী ব্যারিস্টার আন্দালিব রহমান পার্থ"। ২০২১-০১-১১ তারিখে মূল থেকে আর্কাইভ করা। সংগ্রহের তারিখ ২০১৮-১২-২৩।  প্রবেশদ্বার:  জীবনী বাংলাদেশ উইকিপিডিয়ার সহপ্রকল্পে আন্দালিব রহমান পার্থ: কমন্স হতে মিডিয়া উইকিউপাত্ত হতে উপাত্ত